88 
VITA BELGARUM 
Odam ad Venerem et Cupidinem de Joanne Secundo fratre 
pag. 175, Petrus Scriverius in ed. poëm. Secundi Mario tri- 
buit. Utrius ea sit, est elegantissima. Mario tamen videtur 
esse tribuenda. 
Et jam a Grudio possem discedere, nisi addendum aliquid 
haberem , quod documento sit, quantopere poëta divino 
spiritu correptus debeat cavere, ne sanæ rationi vim inférât. 
Quo in généré nonnullos ita peccasse reperimus, ut similes 
evaserint hominibus nimis urbanis, qui amicum, quam facete 
dictum, perdere malunt. Sed poëtæ sunt infeliciores urba¬ 
nis. Nam perdunt utrumque, quia pulchritudo sine ratione 
cogitari non potest. Laborat non semel boc vitio Ovidius, 
et magis qui post eum scripserunt. Grudius pag. 65 , elegantis- 
simo carminé laudat Sannazarii Partum Virginis. Facit Chris- 
tum dulcissimos citharæ Actiacæ sonos audientem , itaque 
loquentem : 
« Hue ades o genitrix! infacti virgo pudoris, 
» Arte pia vates dum tua facta novat. 
r> Anne iterum arcano compleri viscera motu 
» Depositumque polo reddere credis onus ? 
» Certe ego mi videor primis irrepere cunis , 
» Rursus et horriferæ mortis inire viam : 
» Dum mea sæpe tamen sic mors cantetur et ortus, 
» Non grave sit nasci, nec mihi sæpe mori. » 
Quæ prostrema quam inepta sint, ne quid gravius dicam, 
nemo non videt. Lenius in re simili Dousa major, pag. 64 
de Apollonio Collatio , qui de excidio Hierosolymitano 
scripsit. 
« Fatum iterans Solymorum et læsi Numinis iras. 
» Fallimur? an tanti pene perire fuit? » 
Hic primum non de Christo agit, deinde addit fallimur 
